Specialkonsulent
Katrine Neregaard Rasmussen
Digitaliseringsstyrelsen

Fremsendt til knera@digst.dk
10. februar 2012

### Høringssvar til ”Forslag til Lov om ændring af lov om Det Centrale Personregister”Digitaliseringsstyrelsen har den 27. januar 2012 sendt ” Forslag til Lov om ændring af lov om Det Centrale Personregister” i høring.

Vi har bemærket, at Biblioteksparaplyen ikke er listet som høringsberettiget til forslaget, men da forslaget har betydning for folkebibliotekerne, fremsendes hermed høringssvar fra Biblioteksparaplyen.

Bibliotekerne hilser velkomment at de er tænkt aktivt ind i opgaven, som f.eks. på s. 16:

”Det foreslås, at borgerne ligesom i dag kan henvende sig og få hjælp og vejledning hos de relevante offentlige myndigheder, i borgerservicecentre mv., ………
…..andre institutioner som for eksempel bibliotekerne vil også være et oplagt sted at tilbyde borgerne hjælp til digital selvbetjening. De kommunale borgerservicecentre og eksempelvis bibliotekerne vil således kunne tilbyde adgang til computere og medarbejdere, der kan hjælpe borgerne med de digitale løsninger. På den måde bliver også de mindre it-kyndige borgere efterhånden mere digitalt selvhjulpne.”

Vi synes, at man i formuleringen skal sidestille borgerservicecentre og biblioteker, da de i høj grad løser samme opgaver. Teksten bør således lyde: ”borgerservicecentre og/eller biblioteker”

Folkebibliotekerne bliver i stadig højere grad stedet, hvor borgerne henvender sig, når de har behov for hjælp og vejledning i forhold til borgerservice, specielt når den bliver digital. En ny undersøgelse viser, at 2/3 af landets biblioteker nu udfører borgerserviceopgaver på forskellige niveauer, hvilket er tæt på en fordobling i løbet af de seneste to år. Undersøgelsen kan ses på <http://db.dk/borgerservice>

Stadig flere kommuner har således fået øjnene op for det potentiale, der ligger i at udnytte de mange videnskompetencer, som befinder sig på biblioteket. I flere end 60 kommuner benyttes biblioteket derfor nu også som indgangen til det offentlige som udvidede borgerservicecentre, hvor bibliotekerne både udsteder kørekort, hjælper folk med digital service og laver kurser i IT læring. Dette bør afspejles i lovteksten ved den foreslåede formuleringsmæssige sidestilling af borgerservicecentre og folkebiblioteker.

Med venlig hilsen

Steen B. Andersen
Formand Danmarks Biblioteksforenings Digitaliseringsudvalg

&

Mogens Vestergaard
Formand for Biblioteksparaplyen

**Biblioteksparaplyen
www.db.dk/ biblioteksparaplyen**

**Bibliotekarforbundet**
Pernille Drost
Johnny Roj-Larsen
**Bibliotekschefforeningen**
Jytte Bræmer
Mogens Vestergaard (formand, Biblioteksparaplyen)
**Danmarks Biblioteksforening**
Vagn Ytte Larsen
Michel Steen-Hansen
Kirsten Grubbe Jensen
**Danmarks Forskningsbiblioteksforening**
Michael Cotta-Schønberg
Eli Greve
**Danmarks Skolebibliotekarer**
Anna Bach
C.C. Rasmussen
**HK Kommunal Biblioteksudvalget**
Kirsten Westh
**HK-STAT Danmark. TR-Kollegiet for de Statslige Biblioteker**
Jonna Vestergaard
**Kommunernes Skolebiblioteksforening**
Andreas Boesen
Liselotte Hillestrøm
Gitte Frausing